text: Ombudsmanden langer ud efter Kolding Kommune
  03 februar 2011 kl. 08.09
  En sag om sygedagpenge i 2008 har fået ombudsmanden til at kritisere jobcentret i Kolding for unøjagtighed. Det skriver Jydske Vestkysten.
  Folketingets ombudsmand Hans Gammeltoft-Hansen skriver i en 34 sider lange redegørelse, at Kolding Kommune ikke har handlet rigtigt fra en sag i 2008, hvor en rengøringsdame fik frataget sine sygedagpenge.
   
  Kvinden skulle være mødt op til et informationsmøde den 19. juni 2008 hos Kolding Kommune, men i følge kvinden modtog hun aldrig det vigtige brev med indkaldelsen til mødet.
  Det fik Kolding Kommune til at stoppe hendes sygedagpenge-betalinger, da de derfor mente, hun bevidst var blevet væk fra mødet uden rimelig grund.
  Det er den standsning af sygedagpenge, som ombudsmanden ikke mener, at Kolding Kommune har ret til. Han mener ikke, de kan bevise, at brevet om informationsmødet nogensinde er nået frem til kvinden.
  